open-index/open-wikipedia-markdown huggingface dataset:
Baijiu

**Baijiu** (kinesisk: 白酒; pinyin: *báijiǔ*, uttalt [pǎɪ̯ t͡ɕi̯òʊ̯]), eller **shaojiu** (烧酒) er en kinesisk snaps. Navnet betyr «hvit sprit» eller «hvit alkohol», men oversettes ofte som «vin» eller «hvit vin». Det er et sterkt brennevin, med en alkoholgehalt på mellom 40% og 60%. Dermed er den betydelig sterkere enn for eksempel japansk shōchū (25%) eller koreansk soju (20-45%).

Drikken fremstilles vanligvis av durra (*sorghum*), men også ris og andre kornsorter benyttes iblant.

## Noen sorter

Blant de mer kjente *baijiu*-sorter er:

* Maotai, som produseres av durra i Guizhou-provinsen;
* Wuliangye, som produseres av fem kornslag i Yibin i Sichuan;
* Erguotou, som produseres i Peking-regionen;
* Luzhou Laojiao, som produseres i Luzhou i Sichuan;
* Kaoliang, som blant annet produseres på Kinmen og Matsuøyene;
* Fenjiu fra Shanxi;
* Xifengjiu fra Shaanxi;
* Meiguilujiu, smakssatt med roseekstrakt;
* Jian Nan Chun fra Sichuan;
* Langjiu fra Sichuan.

## Eksterne lenker
* 
* Innføring
* chinesisch/englischsprachige Liste brauwissenschaftlicher Artikel zu Baijiu
Tatra (Polen)

**Tatra** er et powiat i Lillepolske voivodskap i Polen. Zakopane er største by. Tatra hadde 67&nbsp;373 innbyggere i 2011. 

## Referanser
Brennsund

**Brennsund** (lulesamisk: *Brænnsudde*) er ei grend sørvest i Steigen kommune i Nordland. Grenda ligger mellom Brennvika i nord og Folda i sør, omgitt av fjell, og uten veiforbindelse. Frem til 1964 lå grenda, og omlandet, i Kjerringøy kommune. Brennsund knyttes til Bodø og det øvrige Steigen ved de to hurtigbåtrutene Nordlandsekspressen og *Helnessundruta*.

## Eksterne lenker
* Torghatten Nord for rutetider.
* Brennsunds venner. Brennsunds hjemmeside.
Per Berga Rasmussen

**Per Berga Rasmussen** (1946–2019) var en dansk fagforeningsmann og politiker, gjennom mange år byrådsmedlem i Odense kommune. 

Rasmussen var av yrke blikkenslager, og startet sin fagforeningsløpebane som formann for Blikkenslagernes Lærlingeklub. Fra 1973 var han «opmålermand» og fra 1978 kretssekretær for Blik- og Rørarbejderforbundet på Fyn samt medlem av landsforbundets hovedstyre og forretningsutvalg. Lokalt hadde han vervet som formann for Byggefagenes Samvirke i Odense.

I 1974 ble han valgt til Odense Byråd for Danmarks Kommunistiske Parti, og representerte partiet der til 1986. I 1990 ble han valgt inn for Fælleslisten og fra 1994 for Enhedslisten. Fra 2006 var han medlem av by- og kulturutvalget og satt blant annet i styret for Odense Havn.

Frem til 2005 var Rasmussen Enhedslistens eneste representant, men da ble også Anna Rytter valgt inn i en periode. Rasmussen var da det sittende byrådsmedlemmet som hadde lengst ansiennitet. Han fikk fornyet tillit ved valget i 2013, da tre representanter fra EL ble valgt inn i Odense.

## Referanser


## Eksterne lenker
* Om Per Berga Rasmussen på DRs nettsider
* Om Per Berga Rasmussen på Enhedslistens nettsider
* Om Per Berga Rasmussen på Odense kommunes nettsider
Alt Forandres

***Alt Forandres*** er det første debutalbumet til det norske bandet Tuba Tuba. Det ble utgitt 25. januar 2013. Albumet kom ut på både CD og LP.

## Sporliste
Tekstene er skrevet av Anders Korsmo Løland
# «(1997)» – 1:40 
# «Tegn Til Musikken» – 3:05
# «Discodyr» – 4:54
# «Stereo Mot Rommet» – 4:55
# «Dager Og År» – 5:08
# «Inni Planeten» – 5:29
# «Denne Byen» – 5:56
# «Siste Festen» – 5:43
# «Mantra (Surfers Siste Ord)» – 2:53
# «Bøler Skyline» – 1:36

## Medvirkende
* Truls Ludvig Johnsen
* Anders Korsmo Løland
* Syver Bronken Breiby
* Stian Fjeld Engen
* Mats Oven
* Trygve Handegård Dyrstad

## Fotnoter

## Referanser
Johann Crüger

**Johann Crüger** (1598–1662) var en tysk salmekomponist av  sorbisk avstamming.

## Liv
Johann Crüger var sønn av en gjestgiver. Han gikk på latinskolen i Guben til 1613, og i de etterfølgende vandreårene oppholdt han seg i Sorau, Breslau og Regensburg, der han fikk sin første musikalske utdannelse av . 

Han reiste videre til Berlin i 1615 og gikk på byens *Gymnasium zum Grauen Kloster* som forberedelse til teologistudiet. Fra 1620 studerte han teologi ved Universitetet i Wittenberg og studerte musikk på egen hånd. I de 40 årene fra 1622 og til sin død var han lærer ved gymnaset *Zum Grauen Kloster*, samtidig som han var kantor ved Nikolaikirche i Berlin.

En av Crügers døtre ble gift med hoffmaleren Michael Conrad Hirt, som malte et portrett av svigerfaren.

## Virke
Johann Crüger skrev en rekke konsertverk og musikkpedagogiske skrifter. I 1643 ble han kjent med den berømte salmedikteren Paul Gerhardt, som han skrev flere salmemelodier for. Crüger gav ut *Newes vollkömliches Gesangbuch* i 1640, fra andre utgave 1647 under tittelen ** («Fromhetsøvelser på vers»), som regnes blant de mest betydelige tyskspråklige salmebøkene på 1600-tallet. I en annen samling med 161 sanger, derav 15 av Crüger, er det bevart tre tonesettinger av landsmannen Johann Franck.

Et titall av Johann Crügers melodier og koralsatser er fortsatt representert i nyere tyske salmebokutgivelser.

## Litteratur
* 
* 
* 
* : *Johann Crüger (1598–1662): Berliner Musiker und Kantor, lutherischer Lied- und Gesangbuchschöpfer.* Frank & Timme, Berlin 2012, ISBN 978-3-86596-371-0.
* Wolfgang Herbst: *Wer ist wer im Gesangbuch?* Vandenhoeck & Ruprecht, Göttingen 2001, ISBN 3-525-50323-7, s. 66 ff.
* Emanuel Christian Gottlob Langbecker (red.): *Johann Crüger's Choral-Melodien: aus den besten Quellen streng nach dem Original mitgetheilt, und mit einem kurzen Abrisse des Lebens und Wirkens dieses geistlichen Lieder-Componisten begleitet.* Eichler, Berlin 1835.
* Lothar Noack, Jürgen Splett: *Bio-bibliographien: Brandenburgische Gelehrte der Fruhen Neuzeit.* Akademie Verlag, Berlin 1997, ISBN 3-05-002840-8, s. 103–117
* : *[https://web.archive.org/web/20150121031753/http://www.luise-berlin.de/bms/bmstext/9804pora.htm Mit 24 schon Musikdirektor – Kantor und Lehrer Johann Crüger]*. I *Berlinische Monatsschrift*, hefte 4/1998, s. 64–68.

## Referanser


## Eksterne lenker
* 
* 
* 
* Skrifter av Johann Crüger i VD17
* Johann Crüger i ''Bayerisches Musiker-Lexikon Online''
* Johann Crüger i databasen til ''Oberpfälzer Kulturbund'' 
*  Thesaurus: Verkfortegnelse
* 
* 
*
Luzonstredet

**Luzonstredet** (filippinsk: *Kipot ng Luzon*, standard kinesisk: ; pinyin: *Lǚ sòng hǎixiá*) er et strede mellom Taiwan og Luzon, den største av øyene på Filippinene. Luzonstredet forbinder Filippinerhavet med Sørkinahavet i det vestlige Stillehavet. Stredet er anslagsvis 250 km bredt.

Batanes og Babuyanøyene ligger i Luzonstredet, og tilhører Filippinene. Stredet er med dette oppdelt i flere mindre kanaler, der Babuyankanalen skiller Luzon fra Babuyanøyene, mens Balintangkanalen i sin tur skiller Babuyanøyene fra Batanes. Mellom Batanes og Taiwan ligger Bashikanalen.

Luzonstredet er viktig for sjøfart og kommunikasjon. Manilagallionen seilte gjennom stredet da Filippinene var spansk koloni; den vanlige trafikk mellom Spania og Filippinene gikk via Mexico i Amerika. 

Mange skip fra Amerika som anløper havner i Øst-Asia, velger ruten gjennom Luzonstredet. Likeledes går viktige undersjøiske kabler for internett og telekommunikasjon til Kina, Hongkong, Taiwan, Japan og Sør-Korea her.

## Referanser
Einar Bredal Lødrup

**Einar Bredal Lødrup** (født 11. juli 1893 i Bergen, død 23. mars 1978) var en norsk diplomat.

Han var sønn av rektor Theodor Henrik Lødrup (1853–1921) og Hildur Bredal (1862–1909) og ble gift 1936 med Eva Marie Hansen (1914–1997). Etter Oslo handelsgymnasium 1912 utdannet han seg videre i Tyskland og Frankrike fra 1913 til 1918 mens den første verdenskrig raste. Fra 1919 til 1963 jobbet han for Utenriksdepartementet.

## Posteringer
* 1919–1921 visekonsul Alexandria i Egypt
* 1928–1931 legasjonssekretær ved legasjonen i Tokyo
* 1934–1935 visekretsinspektør ved Folkeavstemningen i Saarland
* 1935 legasjonssekretær ved legasjonen i Washington, USA
* 1936 legasjonssekretær ved legasjonen i Paris, Frankrike
* 1939 legasjonssekretær ved legasjonen i København, Danmark
* 1940–1941 konsul i Halifax (Nova Scotia), Canada
* 1941–1945 sjef Statens revisjonskontor New York City
* 1945–1946 UDs representant ved Militærmisjonen i Berlin, Tyskland
* 1946–1949 generalkonsul i Bombay, India
* 1949–1959 sendemann til Norges ambassade i Havanna på Cuba
* 1961–1962 chargé d'affaires til kontoret i Jerusalem

## Referanser
Krizz Kaliko

**Samuel William Christopher Watson** (født 7. mars 1974 i Kansas City, Missouri), bedre kjent som **Krizz Kaliko** er en amerikansk rapper og sanger. Han har blant annet samarbeidet med sitt bysbarn, rapperen Tech N9ne, og har avtale med plateselskapet der Tech er medeier, Strange Music.

## Referanser


## Eksterne lenker
* 
* 
*
Grace Nichols

**Grace Nichols** (født 1950 i Georgetown, Guyana) er en britisk-guyansk lyriker og barnebokforfatter, bosatt i England siden 1977 sammen med kollega og ektefelle John Agard. Hun mottok Commonwealth Poetry Prize for debutsamlingen *I is a Long-Memoried Woman* (1983).

## Liv
Hun har afro-guyansk bakgrunn med lærerforeldre og utdannelse fra University of Guyana; og kan i sitt forfatterskap veksle mellom formell engelsk og karibisk kreol-engelsk. I Guyana arbeidet hun som lærer og journalist. I England har hun blant annet vært «poet-in-residence» hos Tate Gallery.

## Bøker
Opplevelser i barndommen, når familien flyttet fra landsbygda til byen, er grunnlaget for hennes første og eneste roman, *Whole of a Morning Sky* (1986); boka gir også inntrykk av et Guyana på vei mot uavhengighet fra det britiske imperiet.

De første bøkene hun utga var barnebøkene *Trust You, Wriggly* (1981) og *Baby Fish and Other Stories from Village to Rain Forest* (1983), begge er novellesamlinger. Både voksen- og barnelyrikken er preget av Karibia og dets kultur og historie. Debutsamlingen for voksne – *I is a Long-Memoried Woman* (1983) – er en skildring i første person av en slavekvinnes erfaringer. Boka er dramatisert for radio og filmet i 1990.

Ved siden av eget forfatterskap har hun redigert antologier som *The Penguin Book of Caribbean Verse* (1986) og *No Hickory, No Dickory, No Dock: A Collection of Caribbean Nursery Rhymes* (1991), flere av dem sammen med ektefellen.  

Hun ble fellow i Royal Society of Literature i 2007.

## Referanser
Sprellvatnet

**Sprellvatnet** (nordsamisk: *Čierrunjávri*) er et lite fiskevann på eiendommen Strømskroken i Salangsdalen i Bardu kommune i Troms. Vannet ligger ca. 530 moh. Like ved ligger Trollhaugen, som er ei lita hytte bygd i 1967. Hytta har vært i familien Larssens eie siden den var nybygd. Området har flott turterreng både sommer og vinter. Det er også rikt på bær, fisk og vilt i tillegg til å være beiteområde for sau og rein. Det er ofte observert jerv, gaupe og bjørn i området noe som har gått hardt ut over sauebestanden.

## Referanser
Den spanske sølvflåten

**Den spanske sølvflåten** (eller **Vestindiaflåten** fra det spanske *Flota de Indias*) var et konvoisystem i Det spanske imperiet fra 1566 til 1790. Konvoiene var hovedsakelig handelsflåter for å transportere forskjellige varer, som jordbruksvarer, tømmer, forskjellige metall, luksusvarer, sølv, gull, edelsteiner, perler, krydder, sukker, tobakk, silke og andre eksotiske varer fra de spanske kolonier i Amerika og på Filippinene til Spania. Produkt som verktøy og andre dagligvarer, samt spanske kolonister, ble transportert den andre veien.

## Referanser


## Litteratur
*Murray, Paul. ''The Spanish Mariners: From the Discovery of America to Trafalgar. 1492-1805. Observations and Reflections.'' Mexico, 1976
*Walton, Timothy R.: *The Spanish Treasure Fleets.* Pineapple Press Inc, 2002. ISBN 1561642614
*Zarin, Cynthia. "Green Dreams", *[[The New Yorker]]*, November 21, 2005, pp.&nbsp;76–83 www.newyorker.com
Michael Conrad Hirt

**Michael Conrad Hirt** (1613–1671) var en tysk barokkmaler.

## Liv
Hirt gikk i lære hos hoffmaleren Heinrich Bollandt i Bayreuth og kom med ham som krigsflyktning til Lübeck i 1635, der han ble tatt opp i husholdet til rådsherren Adrian Müller. Etter Müllers død i 1644 ble han i 1645 hoffmaler hos den brandenburgiske kurfyrsten Friedrich Wilhelm. I Berlin deltok Hirt i gjenoppbyggingen av kongens residens. 

Henimot 1663 vendte Hirt tilbake til sitt frankiske hjemsted og oppholdt seg i  Kulmbach og Bayreuth.

Hirt var gift to ganger, først med Anna Maria Bollandt, datteren til sin læremester, og etter hennes død med en datter av kantoren Johann Crüger, som han også portretterte. Flere av Hirts sønner fra begge ekteskap ble malere, deriblant Johann Conrad Hirt, født 1641, og Michael Conrad Hirt (1649–1704), som arbeidet mye i Regensburg. Sistnevntes navnelikhet med faren har ført til stadige forvirringer og feilaktige tilskrivelser.

## Verk

I Lübeck arbeidet Hirt hovedsakelig som portrettmaler. Fra denne perioden er det mulig å påvise elleve portretter og to selvportretter etter ham. Portrettene fra tiden i Lübeck er hovedsakelig selvframstillinger av den borgerlige overklassen, de følte seg jevnstilt med adelen og ville ha lignende bilder av sine egne familier. Hirts hovedverk fra Lübeck-perioden er flere bilder malt på oppdrag av borgermester . «Köhlersche Ahnengalerie» er en samling 20 familiebilder som var ment understreke familiens status og hang lenge i byens *Katharinenkirche*. 

Et selvportrett fra 1644 er bevart i form av en tegning som oppbevares i München, og raderinger etter tegningen som oppbevares i Coburg og Berlin.

Hirt gjorde suksess som portrettmaler også i Berlin. I tillegg malte han stilleben og dekorerte kongens residens. Hans takfresker i «Herzoginnenhaus» ble deriomot overmalt noen titalls år senere. 

## Referanser og fotnoter


## Litteratur
* 
* Jan Zimmermann: «Es ist einer Stadt eine Zierde, wenn allerley Künste und Handwercke darinne geübet werden». Der Barockmaler Michael Conrad Hirt (1613–1671). I Der Wagen 2002, s. 229–254.
* Emil Ferdinand Fehling: *Lübeckische Ratslinie*. Lübeck 1925.

## Eksterne lenker
* 
* 
* Hirt Michael Conrad, BAM-portal
* Bericht der FAZ zur Ersteigerung eines Porträts von Hirt 2006 durch die Hansestadt Lübeck
Austre Sunnmøre prosti

**Austre Sunnmøre prosti**, inntil 1922 benevnt **Østre Søndmør prosti**, var et tjenestedistrikt i Møre bispedømme i Den norske kirke. Prostiet omfattet kommunene Norddal, Skodje, Stordal, Stranda, Sykkylven og Ørskog, og prosten hadde sete i Ørskog med Ørskog kirke som prostikirke. De kirkelige fellesrådene i prostiet var Storfjorden kyrkjelege fellesråd og Sykkylven kyrkjelege fellesråd.

Prostier er inndelt i sogn, som er den minste og grunnleggende enheten i Den Norske kirke. Tidligere var de også inndelt i prestegjeld, men disse ble faset ut på begynnelsen av 2000-tallet. De ansatte i kirken er enten ansatt av sognet gjennom kirkelig fellesråd, eller i prostiet. De fleste prestene er ansatte i prostiet, og har tjenesten sin knyttet til et eller flere sogn.				
						
## Sogn i Austre Sunnmøre prosti
* I Storfjorden kyrkjelege fellesråd 
** Geiranger sogn
** Liabygda sogn
** Norddal sogn
** Skodje sogn
** Stordal sogn
** Stranda sogn
** Sunnylven sogn
** Ørskog sogn

* I Sykkylven kyrkjelege fellesråd 
** Ikornnes sogn
** Sykkylven

## Historikk
Prostiet ble opprettet ved kgl.res. av 6. juni 1863 ved delingen av Nordre Sunnmøre prosti:

Den 1. januar 2020 ble Austre Sunnmøre prosti igjen slått sammen med Nordre Sunnmøre prosti.

## Prestegjeld i Austre Sunnmøre prosti
* Sunnylven
* Norddal
* Stranda
* Ørskog

## Referanser

## Eksterne lenker
* Austre Sunnmøre prosti fra Den norske kirke
Havvirvel

En **havvirvel** eller **gyre** er en strømvirvel i havet, særlig en strøm som i stor grad er vinddreven. Alt etter målemetode er de flere eller færre, men den amerikanske oceanograf Curtis Ebbesmeyer regner med elleve gyrer, hvorav tre i Arktis er delvis overlappende. Gyrenes sirkulation medfører at vrakgods og havavfall kan seile rundt og rundt på havet (på eller like under overflaten) inntil det på et tidspunkt driver i land eller synker til bunns.

## Utforskning
Man har i forskningsøyemed avsendt plastikkort, slik at man ved å spore disse kan få mer viten om gyrenes forløp og virkemåte.

## Forurensing
I flere av havvirvlene, som i det nordlige stillehavs subtropiske gyre, sørlige stillehavs subtropiske gyre, søratlantiske subtropiske gyre og indiske havs subtropiske gyre, er det store ansamlinger av søppel. Det største søppelområdet er i Stillehavet og har fått navnet Great Pacific Garbage Patch. Dette området har anslagsvis en størrelse på over 1,6 millioner kvadratkilometer, består av 1,8 tusen milliarder plastfragmenter og veier tilsammen mellom 45 000 og 129 000 tonn.

## Litteratur
* Liv Mygind: *Kondisko og klodser på afveje* i *Samvirke* juli 2009

## Eksterne lenker
* 
* 5 Gyres - Understanding Plastic Marine Pollution
* Wind Driven Surface Currents: Gyres
* SIO 210: Introduction to Physical Oceanography - Global circulation 
* SIO 210: Introduction to Physical Oceanography - Wind-forced circulation notes 
* SIO 210: Introduction to Physical Oceanography - Lecture 6
* Physical Geography - Surface and Subsurface Ocean Currents
* North Pacific Gyre Oscillation — Georgia Institute of Technology

## Referanser
La Orotava

**La Orotava** er en by og kommune i Orotavadalen på den største av Kanariøyene, Tenerife. Et par kilometer lengre nede i dalen, ved kysten, ligger byen Puerto de la Cruz som tidligere var havnebyen til La Orotava. Los Realejos er den 3. store byen i Orotavadalen.

La Orotava er den største kommunen på Tenerife med 207,3 km². Vulkanen Teide med høyde på 3&nbsp;718 meter er kommunens størte turistattraksjon.  Teide nasjonalpark som omgir vulkanen er den eldste og største nasjonalparken på Kanariøyene.   

## Bildegalleri

Fil: LaOrotava-TorKr-11.jpg
Fil: LaOrotava-TorKr-12.jpg
Fil: LaOrotava-TorKr-13.jpg
Fil: LaOrotava-TorKr-16.jpg
Fil: LaOrotava-TorKr-17.jpg
Fil: LaOrotava-TorKr-18.jpg
Fil: LaOrotava-TorKr-19.jpg
Fil: Orotava Concepcion 01.jpg
Fil: Tenerife 4.JPG
Fil: Jardín Victoria.jpg
Fil: Alfombras detalle01.jpg
Fil: Tapiz plaza.jpg


## Referanser


## Eksterne lenker
*
Barneys spøkelse

***Barneys spøkelse*** (engelsk: *The Haunting*) er ei barnebok fra   av den New Zealandske forfatteren Margaret Mahy. Boka ble tildelt Carnegie Medal in Literature da den utkom. Den skildrer hvordan åtte år gamle Barney Palmer blir hjemsøkt av en ånd.

Det kan se ut som det i morens familie er en person i hver generasjon som blir utrustet med overnaturlige evner. Moren er død, og når den innadvendte Barney blir hjemsøkt får han hjelp av søsteren og broren for å håndtere dette spøkelset som viser seg å tilhører grandonkelen. 

Impulser fra fortiden som påvirker nåtiden er et vanlig tema i Mahys forfatterskap.

Boka er filmet for tv i 1986 med tittelen *The Haunting of Barney Palmer*. Boka utkom på norsk i 1987, oversatt av Grete Lausund. 

## Referanser
Tore Grønlie

**Olav Tore Grønlie** (født 1946) er en norsk professor emeritus ved Institutt for arkeologi, historie, kultur- og religionsvitenskap ved Universitetet i Bergen. Han ble førsteamanuensis ved Universitetet i Bergen i 1975 og ble professor i 1992. 

Grønlie er medlem av Det Norske Videnskaps-Akademi og Det Kongelige Norske Videnskabers Selskab.

Grønlie var sammen med Knut Heidar og Hanne Marthe Narud redaktør for boken *Stortingets historie 1964-2014*. Boken var et prosjekt vedtatt av Stortinget for utgivelse i 2014 i forbindelse med grunnlovsjubiléet. Professor Narud døde imidlertid i 2012, før prosjektet var ferdigstilt. Boken ble utgitt i 2014.  

## Bibliografi (utvalg)
Nedenfor følger et utvalg av Grønlies publiserte artikler og bokutgivelser; se også fullstendigere lister i Cristin  og i Bibsys.
* «Fra velferdskommune til velferdsstat – hundre års velstandsvekst fra lokalisme til statsdominans» (2004), i: *Historisk tidsskrift 4/2004*
* «From the Swedish Ideal to EU Direction: Scandinavian Central-State Administrative Reform in the 1980s and 1990s» (2004)
* «Hospital Sector Structure and Organization in Britain and Norway. Contributions towards a Comparative Study» (2005), i: *Prevention, Health Propaganda and the Organization of Hospitals*
* «Politikk og forvaltning i Skandinavia. Ministerstyre, dualisme eller 'ja takk, begge deler'?» (2005)
* «Norwegian general hospitals 1970 – 2002: County ownership – an interlude between welfare localism and state direction» (2006), i: *Medical History, vol. 5, 2, 2006*
* «Hydro-modellen» (2006), i: *Nytt Norsk Tidsskrift*, 2/2006
* *Historie som historie. Historisk institutt, Universitetet i Bergen 1957-2007*, sammen med Astri Andresen og Yngve Flo (2007)
* «Ekspansjonsbyråkratiets tid 1945-1980», i: *Sentraladministrasjonens historie etter 1945*, bd. I (2009) 
* «Den nye staten? Tiden etter 1980», i: *Sentraladministrasjonens historie etter 1945*, bd. II, sammen med Yngve Flo (2009)
* «General Hospital Services for Rural and Peripheral Areas of Norway 1920-1950» (2010)
* «Modern Scandinavian Hospital History in recent Norwegian Research» (2009), i: *Health Care Systems and Medical Institutions*
* 2011: «Slagstads politiserende embetsmenn» i: *Norsk Adminstrativt tidsskrift* 3 (2011)
* 2013: «Velstands-Norge. Fra 1945 til våre dager», tiden etter 1945

## Referanser


## Eksterne lenker
* 
* Tore Grønlie sine publikasjoner hos Cristin
* Tore Grønlie sine publikasjoner hos
Båtodden

**Båtodden** er en odde på Nordenskiöldkysten på vestsiden av Nordenskiöld Land på Spitsbergen, Svalbard. Den ligger 14 km sør for Isfjord Radio. Båtodden stikker ut litt nord for Stabbelva, vest for Solryggen (759 m) og Systemafjellet (745 m). Området inngår i Nordenskiöld Land nasjonalpark.

Av historiske minnesmerker og kulturminner her, kan nevnes rester av et selvskudd for isbjørn, og sør for Båtodden en russisk hustuft av en fangsthytte fra pomor-tiden på 1800-tallet. 

Området inngikk i den norske fangstperioden i mellomkrigstiden som en del av Fangstfelt 8 (Kapp Linné). Det ble brukt i norsk pelsdyrfangst i tiden før andre verdenskrig. 

## Referanser


## Eksterne lenker
* 
* Båtodden fangstminner,  kulturminnets beskrivelse i Riksantikvarens kulturminnedatabase.
* Russisk hustuft, beskrivelse i Riksantikvarens kulturminnedatabase.
Intonasjon (lingvistikk)

**Intonasjon** i språk handler om tonebevegelsen eller setningsmelodien. Forskjellig intonasjon kan gjøre at man får fram forskjellig innhold med de samme ordene. For eksempel hvis det uttrykkes en kommando med en annen setningsmelodi enn et spørsmål.

## Kilder
*
Intonasjon (musikk)

**Intonasjon** i musikk betyr å frembringe riktig tone i forhold til et tonesystem. I vestlig musikk benyttes stort sett tempererte intervaller (mellomrommet mellom tonene), men det finnes mange andre alternativer, bl.a. renstemming eller Pytagoreisk stemming. 

For å uttrykke emosjonelle variasjoner kan man også benytte toner som er litt ustemt, i jazzen benyttes feks. "blå" toner.
Anne Solvor Jensrud

**Anne Solvor Jensrud** (født 19. april 1967, død 1. desember 2013) var en norsk rullestoldanser. Sammen med sin mann Frank Jensrud ble hun verdensmester i rullestoldans i Tokyo i 1998. De  kom på 2.-plass i norgesmesterskapet i rullestoldans, tidans i 1996. Anne Solvor Jensrud var hovedstyremedlem og integreringsansvarlig i Norges Danseforbund, og var også trener.

## Kilder
* Norges Danseforbund: Anne Solvor Jensrud døde 01. desember  (6. desember 2013, besøkt 10. desember 2013)
* Danseklubben Fristil: Rullstoldansens historia 1968-2000 (besøkt 10. desember 2013)
* Danseklubben Fristil: Merittliste 1977-1999 (besøkt 10. desember 2013)
* Våre Minnesider: Anne Solvor Jensrud (besøkt 10. desember 2013)
Rune Håkonsen

**Rune Håkonsen** (født 1985) er en norsk journalist og programleder som har vært ansatt i NRK siden 2009. 

Han startet som vikar i NRK Radio i 2009 og gikk i 2010 fast over til å være programleder og spillanmelder i *[[Filmpolitiet]]* på NRK P3. Senere ble han programleder i *[[Søndagsmorgen]]* på samme kanal. Han har også vært vaktsjef og prosjektleder i NRK.

## Referanser


## Eksterne lenker
* 
* 
*
Den demokratiske republikken Kongos kvinnelandslag i håndball

**Den demokratiske republikken Kongos kvinnelandslag i håndball** er håndballandslaget for kvinner i Den demokratiske republikken Kongo. De er regulert av Fédération de Handball du Congo Démocratique og deltok for første gang i et håndball-VM i 2013 etter å ha blitt kvalifisert fra afrikamesterskapet i 2012.

## Resultater
*Resultatene som er vist under er kun konkurranser der Den demokratiske republikken Kongo har deltatt. Turneringer de ikke har tatt del i er ikke ført opp.*

### Verdensmesterskap
*  2013: 20.-plass
*  2015: 24.-plass
*  2019: 20.-plass

### Afrikamesterskap
*  1992: 8.-plass
*  2002: 8.-plass
*  2004: 7.-plass
*  2006: 6.-plass
*  2008: 5.-plass
*  2010: 8.-plass
*  2012: .-plass
*  2014: .-plass
*  2016: 8.-plass
*  2018: .-plass

## Se også
* Den demokratiske republikken Kongos herrelandslag i håndball

## Eksterne lenker
*
Diabaspynten

**Diabaspynten** er en odde langt sør på Nordenskiöldkysten på sørvestsiden av Nordenskiöld Land på Spitsbergen, Svalbard. Den ligger 3,5 km nord for Lågneset. Odden danner et utspring rundt vannet Flosjøen og Vinkelvatnet, og henger sammen med Grønsteinodden like sør. Mellom disse ligger Skumvika, nord for Diabasodden ligger Levika. Landskapet her er svært flatt og bredt, det er 11 km inn til fjellene i nordøst. Oddene inngår i Nordenskiöld Land nasjonalpark.

Av historiske minnesmerker og kulturminner her, finner man ei fangsthytte i Marvågen ved Levika, videre en utkikkspost fra etterkrigstida helt ute på Diabaspynten, og endelig en fangstinnretning på en liten holme umiddelbart utenfor odden.

Området inngikk i den norske fangstperioden i mellomkrigstiden som en del av Fangstfelt 8 (Kapp Linné). Det ble brukt i norsk pelsdyrfangst i tiden før andre verdenskrig. 

## Referanser


## Eksterne lenker
* 
* Marvågen hytte,  kulturminnets beskrivelse i Riksantikvarens kulturminnedatabase.
* Utkikkspost ved Diabaspynten, beskrivelse i Riksantikvarens kulturminnedatabase.
* Fangstinnretning på holme, beskrivelse i kulturminnedatabasen.
Victoria Braathen

**Victoria Braathen** (født 22. januar 1983 i Tromsø) er en norsk jurist og politiker (H).

Hun vokste opp i Sør-Varanger og Målselv. Braathen har mastergrad i rettsvitenskap fra Universitetet i Bergen fra 2009, mastergrad i handelsrett fra University of Dundee fra 2008 og studieopphold ved Karlsuniversitetet i Praha og Moskvas statlige institutt for internasjonal politikk. Braathen har vært praktikant ved Nord-Norges representasjonskontor i Brussel, rådgiver i Akvaplan-niva AS med ansvar for konferansen Arctic Frontiers, rådgiver ved karrièresenteret ved Universitetet i Tromsø samt praktikant ved EFTA-sekretariatet i Genève. Fra 2016 var hun rådgiver for markedsadgang i Norges sjømatråd, fra 2018 fiskeriutsending i Kina.

Braathen var medlem av Tromsø kommunestyre 2011–2013, medlem av Troms fylkesting 2011–2013, politisk rådgiver for Tromsøs ordfører Jens Johan Hjort 2012–2013 og politisk rådgiver for fiskeriminister Elisabeth Aspaker i Erna Solbergs regjering 2013–2014.

## Referanser
Čair Sportssenter

**Čair Sportssenter**, også kjent som **Hala Čair** (serbisk kyrillisk: **Хала Чаир**), er en idrettshall i Niš i Serbia. Den har en tilskuerkapasitet på om lag 5&nbsp;000 under idrettsarrangementer og rundt 6&nbsp;500 under konserter. Den ble åpna i 1974.

Hallen er hjemmebanen til kurvball- og volleyballaga til KK Konstantin. Den var en av arenaene under Håndball-EM 2012 for menn og Håndball-VM 2013 for kvinner.

## Referanser


## Eksterne lenker
* 
* Stadioner i Serbia  hos World Stadiums
SPENS

**SPC Vojvodina** (serbisk: Спортски и пословни центар «Војводина», *Sportski i poslovni centar «Vojvodina»*), best kjent som **SPENS** (СПЕНС), er en idretts- og konserthall i Novi Sad i Vojvodina i Serbia. Den ble åpna 14. april 1981, og har en tilskuerkapasitet på om lag 11&nbsp;500.

Hallen er hjemmebanen til kurvballaget KK Vojvodina og volleyballaget OK Vojvodina. Den var en av arenaene under EuroBasket 2005, Håndball-EM 2012 for menn og Håndball-VM 2013 for kvinner.

## Eksterne lenker
*
Forvandlingen (roman)

***Forvandlingen*** (engelsk: *The Changeover*) er en ungdomsroman fra   av den New Zealandske forfatteren Margaret Mahy. Boka ble tildelt Carnegie Medal in Literature da den utkom, og har også vunnet andre priser. Mahy hadde også vunnet Carnegieprisen to år tidligere, med *[[Barneys spøkelse]]*.

Handlingen er lagt i et ytre sett realistisk miljø i forstaden Gardendale ved Christchurch. Hovedpersonen Laura Chant (14) passer på lillebroren Jacko (3) da de møter en mann som tilsynelatende uskyldig setter et merke i Jackos håndflate. Etterhvert som gutten blir syk, tror Laura at han er forhekset, og hun får hjelp fra den 18 år gamle tillitseleven Sorry Carlisle – en vennligsinnet mannlig heks – til å gjennomgå en magisk forvandling slik at hun kan beskytte lillebroren og bekjempe trolldommen. I tillegg til skrekkelementene og Lauras kamp for broren er det gryende vennskapet mellom Laura og Sorry et tredje hovedtema i boka. 

Både forfatteren selv og litteraturkritikere har pekt på eventyrstrukturen i fortellingen.

Boka utkom på norsk i 1987, oversatt av Grete Lausund. 

## Referanser
Johannes Franck

:*Denne artikkelen omhandler den svenske legen og botanikeren Johannes Franck. For komponisten, se [[Johann Wolfgang Franck]]. For salmedikteren, se [[Johann Franck]]*.

**Johan(nes) Franck** (1590–1661) var en svensk lege, botaniker og rektor ved Uppsala universitet.

## Liv og virke
Johan Franck var sønn av Matthias Franck og Anna Rostorpia. Etter studier ved Universität Rostock ble han i 1624 professor i botanikk og anatomi ved universitetet i Uppsala. Er war dort u.&nbsp;a. Lehrer von Olof Rudbeck d.e. Franck beskrev i sine verk de medisinske effektene av ulike planter oppført under deres latinske og svenske artsbetegnelser.

Carl von Linné kalte arten *[[Frankenia]]* i plantefamilien Frankeniaceae opp etter ham.

## Verk
* *De signaturis herbarum idiomate Germanico*. Rostock, 1618
* *De innocentl occisorum corporum sanguine qui ad praesentiam siccari et homicadae ubertim ex vulnere profluit et exillat*. Uppsala, 1624
* *De siderum coelestium in sublunaria corpora influxu vi et efficacia*. Uppsala, 1624
* *Colloquium philosophicum cum dijs montanis : thet är: Ett lustigt och liuflighit samtaal emillan the förnembsta och edelste berg-gudar och een högförfaren philosopho Zamolxides benämbd: om then edle och dyrbare klenodien lapide philosophorum...* Uppsala, 1638
* *Speculum botanicum renovatum, in quo juxta alphabeti ordinem, praecipuarum herbarum, arborum … Nomenclaturae … proponuntur*. Uppsala, 1659

## Referanser


## Litteratur
* Oppføring i *Svenskt biografiskt handlexikon*. 1906
* Johann Emanuel Wikström: *Conspectus litteraturæ botanicae in Suecia ab antiquissimis temporibus usque ad finem anni 1831, notis bibliographicis et biographiis auctorum adjectis*. Stockholm, 1831
* Lynn Thorndike: *History of Magic and Experimental Science*. Bind 13, 2003
Algeries kvinnelandslag i håndball

**Algeries kvinnelandslag i handball** er det kvinnelige landslaget i håndball for Algerie. Det representerer landet i internasjonale håndballturneringer, og er regulert av Fédération Algérienne de Handball. Landslaget har deltatt i internasjonale turneringer siden 1976.

## Resultater i internasjonale turneringer
*Resultater som er vist under er kun turneringer der Algerie har deltatt. Turneringer de ikkj har tatt del i er ikke ført opp.*

### [[Verdensmesterskapet i håndball for kvinner|Verdensmesterskap]]

*  1978: 12.-plass

*  1997: 19.-plass

*  2013: 22.-plass

### [[Afrikamesterskapet i håndball for kvinner|Afrikamesterskap]]

*  1976: .-plass
*  1979: .-plass
*  1981: 5.-plass
*  1983: 7.-plass
*  1989: 4.-plass
*  1991: 4.-plass

*  1992: 5.-plass
*  1994: .-plass
*  1996: .-plass
*  2000: 6.-plass
*  2002: 4.-plass
*  2008: 6.-plass

*  2010: 4.-plass
*  2012: 4.-plass
*  2014: 4.-plass
*  2016: 6.-plass
*  2018: 8.-plass
*  2022: 10.-plass

### [[Afrikalekene|Afrikaleker]]

*  1978: .-plass
*  1995: 4.-plass
*  1999: 4.-plass

*  2003: 6.-plass
*  2007: 7.-plass

*  2011: 4.-plass
*  2019: 6.-plass

### [[Panarabiske leker]]

*  1992: .-plass

*  1999: .-plass

*  2011: .-plass

## Se også
* Algeries herrelandslag i håndball

## Eksterne lenker
* 
*Profil på IHFs nettside
Tørk aldri tårer uten hansker (TV-serie)

***Tørk aldri tårer uten hansker*** (svensk originaltittel: *Torka aldrig tårar utan handskar*) er en svensk TV-serie i tre deler basert på romantrilogien med samme tittel skrevet av Jonas Gardell. Serien er produsert av Sveriges Television og regissert av Simon Kaijser. Handlingen gir et innblikk i livet til en gruppe homofile menn i Stockholm på begynnelsen av  80-tallet, hvor den nye sykdommen aids er i ferd med å bre seg ut i miljøet.

Hovedpersonene i serien er *Rasmus*, som i en alder av 19 år flytter fra Koppom i Värmland til Stockholm, og den jevnaldrende *Benjamin*, et Jehovas vitne i Stockholm. *Rasmus* og *Benjamin* møtes for første gang på en julefeiring hos en felles bekjent, *Paul*, hvor de to finner kjærligheten. Det unge paret er lykkelig og flytter sammen, men sorg og sykdom i form av aids rammer Stockholm og vennegjengen.

Serien ble vist for første gang i Norge på NRK1 den   2., 9. og 16. desember 2013.

## Roller
* Adam Pålsson som Rasmus
* Adam Lundgren som Benjamin
* Simon J. Berger som Paul
* Stefan Sauk som Harald, Rasmus' far
* Annika Olsson som Sara, Rasmus' mor
* Gerhard Hoberstorfer som Ingmar, Benjamins far
* Marie Richardson som Britta, Benjamins mor
* Lena B. Eriksson som Christina
* Ulf Friberg som Holger
* Gorm Rembe-Nylander som Rasmus (7 år gammel)
* Jonathan Eriksson som Benjamin (7 år gammel)

## Priser
* Kristallen 2013 for årets TV-drama.

## Nominasjoner
* Prix Europa 2013.

## Referanser

## Eksterne lenker
*
Katakombens hemmelighet

***Katakombens hemmelighet*** er en spenningsroman for ungdom skrevet av Tom Egeland. Boken utkom i 2013 på Aschehoug og vant samme år ARKs barnebokpris. Ifølge forlaget handler boken om en 14-åring som er med sin mor på en arkeologisk utgravning i Roma.

## Referanser
NM i troppsgymnastikk 2011 (TeamGym)

**NM i troppsgymnastikk 2011** i TeamGym for senior og junior ble arrangert 28. - 29. mai 2011, i Bergen. Arrangør var Salhus Turn.

Konkurranseformen TeamGym betyr at man konkurrerer sammenlagt i frittstående, tumbling og trampett.

Mesterskapet var siste kvalifiseringsrunde for Nordisk mesterskap i troppsgymnastikk 2011 for senior.

## Resultater, senior
### Kvinner

### Herrer

### Mix

## Resultater, junior
### Kvinner

### Herrer

### Mix

## Se også
*NM i troppsgymnastikk 2011 (nasjonale klasser)

## Referanser


## Eksterne lenker
* NGTF - Resultatoverskt, troppsgymnastikk 
** NGTF - Resultater NM TeamGym jr. og sr. 28.-29. mai 2011, Bergen (doc)
Aage Fredrik Bothner

**Aage Fredrik Bothner** (født 16. juli 1920 i Oslo, død 19. mars 2014) var en norsk jurist, diplomat og ambassadør.

Etter cand.jur. 1943 var han dommerfullmektig i Halden og på Tynset ved Nord-Østerdal sorenskriverembete, samt ved det såkalte «Finnmarkskontoret» i Harstad (som ikke ligger i Finnmark) fra 1945 til 1947, før han i 1947 henga seg utenriksen. I 1959 tok han Master of Arts i faget statsvitenskap ved University of Minnesota i USA.  Etter å ha gitt seg i utenrikstjenesten 1987 var han advokat for  Heftye Blehr, Hesselberg & Holler i Asker. Som pensjonist var han aktiv i Lions Club, Bærum Røde Kors, Rykkinn seniorsenter og som besøksvenn ved Ila fengsel og forvaringsanstalt. Han bodde på Rykkinn, var gift, hadde tre barn og tre barnebarn. Han døde i mars 2014.

## Posteringer
* 1947–1966 diverse oppgaver i Oslo, Antwerpen, Warszawa, Minneapolis.
* 1966–1970 generalkonsul i London, England
* 1971–1975 byråsjef i UD, Oslo.  Oppgaver innen ernæring og landbruk (FAO)
* 1975–1979 ambassadør ved Norges ambassade i Lagos, Nigeria.
:Sideakkreditert til Norges ambassade i Accra i Ghana og Porto Novo i Dahomey
* 1984–1987 ambassadør ved Norges ambassade i Kairo, Egypt.
:Sideakkreditert som ambassadør til Damaskus i Syria, Amman i Jordan, Beirut i Libanon og Khartoum i Sudan

## Referanser
E-helse

**E-helse** er en samlebetegnelse som omfatter IKT-anvendelse i helsevesenet. Målet er forbedringer av kvalitet, sikkerhet og effektivitet innen helsevesenet gjennom bruk av informasjonsteknologi.
Også privatpersoners bruk av IKT i helseøyemed omfattes av e-helse-definisjonen.

«Den største revolusjon innen helsevesenet siden fremveksten av moderne medisin og hygiene». (Uttalelse fra IT-rådgiver Denise Silber i rapport til EUs ministerkonferanse om e-helse, mai 2003)

## Se også
* Telemedisin

## Eksterne lenker

* Om E-helse, fra Helsedirektoratet
* Nasjonalt senter for samhandling og telemedisin
Stabekk skole

**Stabekk skole**, Gamle Ringeriksvei 23, Bekkestua, barneskole (1–7). Ca. 400 elever og 50 ansatte, hvorav 29 lærere (tall fra 2013). Rektor er Anne-Marie W. Skjerve.

Da skolen ble etablert i 1906, lå den på motsatt side av Gamle Ringeriksvei i forhold til i dag, adresse Gamle Ringeriksvei 24. 
Skolebygningen var i mur og hadde 4 klasseværelser, vaktmesterbolig i kjelleren og et uthus. Den ble bygget i 1905 og tatt i bruk i 1906. Allerede i 1908 ble det bygget en ny fløy som ble tatt i bruk året etter. Her var det også sløydsal.
Skolen ble påbygd i 1912 og fikk gymsal i 1925. Flere utvidelser ble gjort i løpet av 1950-årene.

Skolen flyttet til nye og tidsmessige lokaler høsten 2004, rett over veien for den gamle. 
Det nye skoleanlegget er tegnet av HWR arkitekter as, Oslo, på en del av Stabekk høgskoles tidligere areal.

## Litteratur
* *Stabekk skole gjennom 50 år*. 1956. 47 s. Digital utgave
* *Stabekk skole 1906-1981*. 1981. 47 s. Digital utgave

## Eksterne lenker
* Bærum bibliotek temaside Stabekk skole
Tiril Schrøder

**Tiril Schrøder** (født 1969) er en norsk bildekunstner og professor ved Kunsthøgskolen i Oslo.

Schrøder er utdannet ved Kunstakademiet i Hamburg, Tyskland, Statens kunstakademi i Oslo, Norge, og Det Kongelige Danske Kunstakademi i København, Danmark. Hun jobber med tegning, maleri, tekst og datamanipulasjon. Schrøder har hatt separatutstilling på Stenersenmuseet og i prosjektrommet på Kunstnernes Hus og er innkjøpt av Norsk kulturråd, Nasjonalgalleriet og Museet for Samtidskunst.

Schrøder er styremedlem i stiftelsen Trafo kunsthall. Hun har tidligere vært styremedlem og nestleder i Unge Kunstneres Samfund. I 2014 ledet Schrøder Norges Banks konkurranse for utforming av ny seddelserie.

## Eksterne lenker
* Schrøders personlige hjemmeside
Nordisk mesterskap i troppsgymnastikk 2011

**Nordisk mesterskap i troppsgymnastikk 2011** for senior ble arrangert 12. november 2011, i Arena Larvik i Larvik. Dette mesterskapet var for klubblag, ikke for landslag. 

Konkurranseformen var *TeamGym*, slik at det konkurreres sammenlagt i trampett, tumbling og frittstående. 

## Resultater
### Mix

### Kvinner

### Herrer

## Eksterne lenker
* Offisiell hjemmeside - TeamGym2011.no (arkivert hos WayBack Machine)
* Finlands Gymnastikförbund - Nordic Championship TeamGym 12.11.2011 - Arena Larvik (PDF)
Idrettsgallaen 2014

**Idrettsgallaen 2014** var en seremoni der Norges idrettsforbund og olympiske og paralympiske komité hedrer de største idrettsnavnene og beste prestasjonene, samt andre som gjorde en stor innsats for norsk idrett i sportsåret 2013.

Hovedjuryen bestod av toppidrettssjef Tore Øvrebø (leder), Karen-Marie Ellefsen, Hanne Haugland, Else-Marthe Sørlie Lybekk, Jan-Erik Aalbu, Kjetil André Aamodt og Dag Vidar Hanstad.

Prisutdelingen ble avholdt i Oslo Spektrum i Oslo den 4. januar 2014 og ble direktesendt på  NRK med Anne Rimmen som programleder. Kulturelle innslag var ved Laleh, Samsaya, SiLyA, Agnete Johnsen, Atle Pettersen, Eli Kristin Hanssveen og Ole Edvard Antonsen.

I forkant av idrettsgallaen 2014 var den største debatten om juryen vil anerkjenne sjakk som idrett og nominere Magnus Carlsen som årets mannlige utøver, noe han ikke ble.

## Årets navn
Prisen ble delt ut etter avstemning blant folket, en folkejury.

## Kategorier, prisvinnere og nominerte
Det er hovedjuryen som velger ut samtlige vinnere, bortsett fra *utøvernes pris* som blir stemt frem blant øvrige toppidrettsutøvere, og *årets ildsjel* som har en egen jury.

## Referanser
Tore Øvrebø

**Tore Øvrebø** (født 25. august 1965 i Stavanger) var konstituert toppidrettssjef fra september 2013, et engasjement som utløp etter vinter-OL 2014.

I 2014 fikk han åremålsstillingen som toppidrettssjef i Norges idrettsforbund og olympiske og paralympiske komité i fire nye år. I 2018 fikk Øvrebø fornyet åremålet som utløper i september 2022. I juli 2022 fikk han fornyet sitt åremål som toppidrettssjef for ytterligere fire nye år.

Han har tidligere i flere år vært assisterende toppidrettssjef under Jarle Aambø og har vært ansatt ved Olympiatoppen fra 2004.

Øvrebø konkurrerte for Stavanger Roklub og var landslagsroer, blant annet under sommer-OL 1988 og ro-VM 1989. Han ble senere landslagstrener for roerne, blant annet da Olaf Tufte tok OL-gull under sommer-OL 2004 i Athen. Han hadde også treneransvar for Tufte da han tok gull i sommer-OL 2008 i Beijing.

Tore Øvrebø var elev ved Stavanger katedralskole.

## Referanser


## Eksterne lenker
* 
* Olympiatoppens ledelse på www.olympiatoppen.no
Per Hagbø

**Per Hagbø**, også kalt Peder Pedersen Hagbøen (født 14. april 1819 , død 29. januar 1842) var en bondesønn og dømt drapsmann fra Nesset. Han var den siste som ble henrettet i Møre og Romsdal. Hendelsen ble senere utgangspunkt for fortellingen *Et stygt Barndomsminde* av Bjørnstjerne Bjørnson – som selv var til stede ved henrettelsen, ni år gammel.

Hagbø ble i august 1840 tiltalt for drapet på Brit Knutsdatter, en tjenestepike på gården Ytre Hagbø som han skal ha gjort gravid. Ifølge tiltalen skulle han ha slått henne i hodet med en øks, før han kastet henne utfor en skrent mot fjorden ved Buggestranda. Hun ble funnet i live, men døde av skadene senere på dagen. Hagbø ble i mars 1841 dømt til døden i Trondhjems Stiftsoverrett, og halshogd i Eidsvåg sentrum den 29. januar 1842. Han ble lagt i en umerket grav like under retterstedet.

I Bjørnsons fortelling, som først sto på trykk i Dagbladet i 1889, antydes det kraftig at Hagbø var mer eller mindre uskyldig, at hans mor skal ha vært pådriver for ugjerningen eller og muligens den som fullbyrdet selve drapet. Denne fremstillingen ble lenge oppfattet som historisk korrekt.

I hvilken grad Hagbø var alene om drapet, er fremdeles et ubesvart spørsmål. Jurist Tor Moursund gikk i 1957 gjennom de gamle sakspapirene, hvor han ikke fant holdepunkter for Bjørnsons fremstilling av skyldspørsmålet. Bjørnson var en sterk motstander av dødsstraff, nettopp på grunn av denne barndomsopplevelsen, og Moursund hevder at Bjørnson har hatt både dramaturgiske og ideologiske årsaker for å fremstille hendelsen som et justismord.

## Referanser
Norges ambassade i Manila

**Norges ambassade i Manila** (etablert 1967) huser den norske ambassadør til landet Filippinene. 

Diplomatiske forbindelser mellom Norge og Filippinene ble etablert i 1948. Fra 1952 til 1956 var her et konsulat og senere generalkonsulat. Ambassaden åpnet i 1967, mens Filippinene ikke fikk ambassade i Norge før i 2008.
*1948–1952 Nicolai Aall fra Nanjing og  Bangkok 
*1952–1956 ? Carl Oddvar Jørgensen var konsul.
*1956–1959 Erik Dons fra Bangkok
*1959–1963 Ditlef Knudsen fra Bangkok
*1964–1966 Ivar Melhuus fra Bangkok
Fra 1967 var her egen ambassade med norsk  ambassadør stasjonert.
*1967–1970 Axel Moltke-Hansen
*1970–1972 Lars Geelmuyden Onsager
Så fulgte igjen noen år med sideakkreditering fra Norges ambassade i Bangkok
*1972–1974 Olaf Tellefsen fra Bangkok
*1974–1981 Finn Synnøvsøn Koren fra Bangkok
*1981–1983 Peter Michael Motzfeldt fra Bangkok
Fra 1983 var her atter stasjonert ambassadør
*1983–1988 Knut Mørkved
*1988–1990 Harald Svanøe Midttun
*1990–1994 Lars Tangeraas
*1994–1997  Øyvind Riseng
*1997–2000 Inga Magistad
*2000–2005 Pål Moe
*2005–2009 Torstein Risa
*2009– Knut Solem

## Referanser
Lotta Svärd

Lotta Svärd er tittelen på og hovedpersonen i et dikt i den finske nasjonalskalden Johan Ludvig Runebergs nasjonalepos *[[Fänrik Ståls sägner]]s* andre del fra 1860. I diktet er Lotta soldatkona som følger mannen i Finskekrigen 1808–1809. Selv om mannen faller i kampene, fortsetter hun på slagfeltet som sykepleier for de sårede. Skikkelsen ga navn til den paramilitære hjelpeorganisasjonen Lotta Svärd-organisasjonen i Finland 1920–1944 og tilsvarende lottebevegelser i Skandinavia, deriblant Norges Lotteforbund.

## Eksterne lenker
*
Svartbekken (Våler)

**Svartbekken** er en meget fin for fiskere. Den ligger i nordenden av Halsjøen i Våler kommune i Hedmark, og inneholder både abbor, gjedde og ørret. Ved utløpet finner man kun abbor og gjedde, kanskje lake om man er ute etter det. Når man beveger seg et lite stykke oppover i åa er det nesten bare abbor å finne, før når man kommer langt opp i åa, er det mer fossefall og der finner man ørreten. Åa ble tidligere brukt til tømmerfløting.
Norges ambassade i Alger

**Norges ambassade i Alger** (åpnet 2007) huser Norge sin ambassadør til landet Algerie i nordlige Afrika. 

Her har vært konsulat i alle fall siden 1906. At Ernst Hougen var norsk sendemann til den provisoriske franske regjering i Alger 1943–1944 er noe annet.
*1962–1964 Haakon Nord fra Rabat
*1964–1968 Helge Johannes Leikvang fra Rabat
*1968–1971 Dag Ramsøy Bryn fra Rabat
*1972–1978 Olav Moltke Hansen fra Rabat
*1980–1982 Olav Lydvo fra Rabat
*1982–1988 Bjørn Blakstad fra Madrid
*1988–1992 Leif Hans Mevik fra Madrid
*1993–2000 Kjell Østrem fra Tunis
*2000–2002 Willum Steen fra Tunis
*2002–2006 Sven Østråt Owe fra Tunis
*2006–2011 Per Kristian Pedersen fra Tunis
Etter ønske fra Statoil flyttet UD sin ambassade i Tunis til Alger i 2007. Selskapet hadde på den tiden investert tolv milliarder i Algerie. Den ble åpnet av Jonas Gahr Støre den 22. oktober 2007.
*2011– Arild Retvedt Øyen
:Statoil og ambassaden ved chargé d'affaires Martin Yttervik samarbeidet ytterligere under gisselaksjonen i In Amenas i 2013.
*2020–? Therese Helene Løken Gheziel snl fra ?

## Referanser


## Eksterne lenker
* 
*
Clarksdale

**Clarksdale** er fylkeshovedstaden i Coahoma County i Mississippi i USA.
Byen er oppkalt etter dens grunnlegger John Clark. Clarksdale har rundt 20&nbsp;000 innbyggere.

## Referanser


## Eksterne lenker
* 
*  Innbyggertall 2010 - 2019 – United States Census Bureau
International Medical University

**International Medical University** (IMU) er et privat engelskspråklig universitet i Kuala Lumpur i Malaysia, grunnlagt i 1992. Universitetet utdanner leger og driver forskning og annen utdannelse innen medisin og andre helsefag. Det fikk full universitetsstatus i 2001 og er internasjonalt i sin orientering. Hovedcampus ligger i Bukit Jalil i Kuala Lumpur og universitetet har ca. 3 300 studenter. Universitetet eies av selskapet IMU Health, som er et av tre datterselskaper i IHH Healthcare, ved siden av Sørøst-Asias største private helseselskap Parkway Pantai. Største eier av IHH Healthcare og dermed IMU er den malaysiske regjeringens investeringsfond, Khazanah Nasional.

Blant fagområdene universitetet dekker er medisin, odontologi, farmasi, farmasøytisk kjemi, sykepleie og sykepleievitenskap, ernæringsvitenskap, fysiologi, humanbiologi, bioteknologi, kiropraktikk og tradisjonell kinesisk medisin. Universitetet har samarbeid med en rekke universiteter rundt om i verden, særlig Australia og Storbritannia.

## Referanser


## Eksterne lenker
* International Medical University